Athens Klasik itu apa sih? Jelaskan dalam bahasa melayu ya

Bandar Athens (, Athênai [a.tʰɛ̂ː.nai̯]; Yunani moden: Αθήναι Athine atau lebih lazim Αθήνα Athina [a.'θi.na]) dalam zaman klasik Yunani Purba (480–323 SM) ialah pusat polis (negara kota) dengan nama sama di Attica, Greece yang membawa Liga Delos di dalam Perang Peloponnesia menentang Sparta dan Liga Peloponnesia. Demoraksi Athens ditubuhkan pada 508 SM di bawah Cleisthenes menyusuli pemerintahan tirani Isagoras. Sistem ini adalah stabil secara umum dengan sedikit gangguan hingga 322 SM (susulan Lamian War). Kemuncak hegemoni Athens berlaku pada 440-an dan 430-an SM, dan ini dikenali sebagai Zaman Pericles.

Dalam zaman klasik, Athens ialah pusat utama percambahan kesenian, pendidikan dan falsafah; Athens merupakan tempat Akademi Plato dam Lyceum Aristotle, Athens juga menjadi tempat lahir Socrates, Plato, Pericles, Aristophanes, Sophocles serta pelbagai tokoh dunia purba. Athens dikenali sebagai tempat lahir peradaban Barat serta sistem demokrasi, secara umumnya berdasarkan kesan dan pencapaian kebudayaan dan politik ketika abad kelima dan keempat SM di seluruh benua Eropah.